
Narva Linnavalitsuse 05.02.2014 korralduse nr 99-k

“Narva Linnavalitsuse eluasemekomisjoni koosseisu kinnitamine”

muutmine

1.  Asjaolud ja menetluse käik

1.1. Narva Linnavalitsuse 13.01.2010 määrusega nr 53 “Narva Linnavalitsuse eluasemekomisjoni põhimäärus” (edaspidi ka põhimäärus) kehtestati Narva Linnavalitsuse eluasemekomisjoni (edaspidi ka eluasemekomisjon või komisjon)  põhiülesanded, töökord, komisjoni moodustamise alused ja korra ning tegevuse alused.

Põhimääruse § 1 kohaselt on eluasemekomisjon alatine komisjon ning vastavalt põhimääruse §-le 4 komisjoni koosseisu kinnitab ning teeb selles muudatusi linnavalitsus.

1.2. Narva Linnavalitsuse 05.02.2014 korraldusega nr 99-k „Narva Linnavalitsuse eluasemekomisjoni koosseisu kinnitamine“ kinnitati eluasemekomisjoni koosseisus üheks komisjoni liikmeks Anna Pettšenko - Narva Linna Arenduse ja Ökonoomika Ameti linnavara osakonna juhataja ülesannete kohusetäitja. 

Anna Pettšenkoga oli 23.09.2013 sõlmitud soodustingimustel tööleping linnavara osakonna juhataja Jelena Skulatšova ülesannete täitmiseks, kuna Narva Linnavalitsuse 13.09.2013 korraldusega nr 848-k "Narva Linna Arenduse ja Ökonoomika Ameti direktori ülesannete täitmine" pandi linnavara osakonna juhatajale Jelena Skulatšovale ajutiselt direktori ülesannete täitmine, vabastades ta täielikult oma ülesannete täitmisest seoses direktori Georgi Ignatovi õppima asumisega.

Narva Linnavalitsuse 14.05.2014 korralduse nr 549-k alusel naases 09.06.2014 Georgi Ignatov tagasi teenistusse direktori ametikohale ja Jelena Skulatšova asus taas täitma linnavara osakonna juhataja ülesandeid, mille tõttu lõpetati Narva Linna Arenduse ja Ökonoomika Ameti ja Anna Pettšenko vahel sõlmitud tööleping alates 06.06.2014.
Eelpooltoodud asjaoludele tuginedes on vaja teha muudatused Narva Linnavalitsuse  eluasemekomisjoni  koosseisus.
2. Õiguslikud alused

Kohaliku omavalitsuse korralduse  seaduse § 49  lõike 11 kohaselt, linnavalitsuse komisjonide  moodustamise  alused ja korra  ning  tegevuse alused kehtestab  volikogu.

Narva Linnavolikogu 29.06.2000 määruse nr 36/15 „Narva linna  põhimäärus“ punkti 5.7.1 esimese lause kohaselt linnavalitsusel on õigus  moodustada alalisi ja ajutisi  komisjone.  

Narva Linnavalitsuse 13.01.2010 määrusega nr 53 kinnitatud Narva Linnavalitsuse eluasemekomisjoni põhimääruse § 4 esimese lause kohaselt komisjoni  koosseisu  kinnitab ja  teeb selles  muudatusi  linnavalitsus.

3. Otsus

3.1. Välja arvata Narva Linnavalitsuse eluasemekomisjoni koosseisust Anna Pettšenko – Narva Linna Arenduse ja Ökonoomika Ameti linnavara osakonna juhataja ülesannete kohusetäitja.
3.2. Arvata Narva Linnavalitsuse eluasemekomisjoni koosseisu Narva Linna Arenduse ja Ökonoomika Ameti linnavara osakonna juhataja Jelena Skulatšova.

4. Rakendussätted

4.1. Narva linna Arenduse ja Ökonoomika Ametil  teha  käesolev  korraldus  asjaosalistele teatavaks.

4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

